UZNESENIE VLÁDY SLOVENSKEJ REPUBLIKY
č. 
z..............2004

k spôsobu riešenia záväzkov Železníc Slovenskej republiky 
voči  Sociálnej poisťovni 
a návrh na zrušenie niektorých úloh z uznesení vlády SR

Číslo materiálu:		
Predkladateľ:	minister dopravy, pôšt a telekomunikácií	
Vláda
A.	Schvaľuje
A.1.	spôsob riešenia záväzkov Železníc Slovenskej republiky voči Sociálnej poisťovni, Bratislava, v rámci projektu transformácie a reštrukturalizácie Železníc SR;
A.2.	použitie návratnej finančnej výpomoci poskytnutej zo štátneho rozpočtu 
na zabezpečenie finančných prostriedkov Železniciam Slovenskej republiky do objemu 1 162 899 tis. Sk na účely uhradenia záväzkov voči Sociálnej poisťovni, Bratislava;
B.	ukladá 
podpredsedovi vlády a ministrovi financií SR
a  ako alternátov každého zo štátnych tajomníkov Ministerstva financií SR
B.1.	podpísať Zmluvu o návratnej finančnej výpomoci do objemu 1 162 899 tis. Sk pre Železnice Slovenskej republiky s úrokom stanoveným na úrovni zodpovedajúcej podmienkam trhu a s dobou splatnosti do 31.12.2006;

do 10 dní po schválení uznesenia vlády;
C.	zrušuje
C.1.	uznesenie vlády SR č. 374 z 2. mája 2001, ktorým boli schválené zásady vlády Slovenskej republiky na poskytnutie prostriedkov z rezervy vlády;
C.2.	bod B.1. uznesenia vlády Slovenskej republiky č. 282 z 31. marca 2004 
k návrhu spôsobu oddlženia tzv. problematických oblastí v rezorte zdravotníctva a kalkulácie finančnej náročnosti na celkové oddlženie zdravotníctva, ktorým sa ukladá podpredsedovi vlády a ministrovi financií 
„v súlade so schváleným materiálom vyčleniť 644 mil. Sk zo štátnych finančných aktív prostredníctvom príjmov a výdavkov štátneho rozpočtu, kapitoly Všeobecná pokladničná správa, formou návratnej finančnej výpomoci spoločnosti Veriteľ, a.s.“;
C.3.	bod C. 3. z uznesenia vlády SR č. 974 zo 14. októbra 2003 k návrhu štátneho rozpočtu Slovenskej republiky na rok 2004;
C.4.	bod B.1. z uznesenia vlády SR č. 1119 z 24. novembra 2004 k správe 
o makroekonomickom prostredí a vývoji verejných financií SR za prvé tri štvrťroky 2004 a predikcia do konca roka.

Vykonajú:	podpredseda vlády a minister financií SR
štátni tajomníci Ministerstva financií SR